钦定古今图书集成/历象汇编/庶征典/第014卷 > 《谏祀玉皇疏》〈节〉商辂
## 钦定古今图书集成/历象汇编/庶征典/第014卷 > 《谏祀玉皇疏》〈节〉商辂

“窃惟圣上嗣守祖宗大业，十有三年，夙夜忧勤，图惟
治理，天下之人，无不感仰圣德，视前代嗣统之君远
过万万。是以天道协和，雨旸时若，休征必应，而妖孽
不作也。夫何近年以来，灾变日多。去岁宫门火灾，秋
大雨水，一冬无雪。今春严寒，河冰重结。郊祀之祭，大
风怒号。二月朔望，日月连蚀；南京地震，陕西天鸣，即”
日乂有妖物害人之异，此皆阴盛阳微，非常之变也。
夫天道不远，感召在人，观此则今日人事不修，德政
之有亏，军民之怨困莫伸，国家之事变叵测，不言可
知。此诚皇上侧身修行之时，所宜深省远虑，以安宗
社为念。增修德政，讲求阙失，疏远狎昵，节省冗费，以
回天意可也。